# **DECIZIA ETAPEI DE ÎNCADRARE**

## Nr. \_\_\_ din 14.04.2022

Ca urmare a solicitării de emitere a acordului de mediu adresate de **SC TRILEMN GLOD SRL**, cu sediul în com. Gâlgău, sat Glod, nr. 203A, jud. Sălaj, înregistrată la APM Salaj cu nr. 7127/26.10.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în în cadrul şedinţei Comisiei de Analiză Tehnică din data de **22.12.2021, că proiectul: „CONSTRUIRE HALA INDUSTRIALA PENTRU PRODUCEREA PELETILOR, BRANSAMENTE AMENAJARI EXTERIOARE SI IMPREJMUIRI”, SATUL GLOD, NUMAR CADASTRAL 50728, COMUNA GALGAU, JUDETUL SALAJ”,** propus a fi amplasat în com. Gâlgău, sat Glod, nr. 203A, jud. Sălaj

**nu se supune evaluării impactului asupra mediului, nu se supune evaluării impactului asupra corpurilor de apă.**

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, ***pct.10, lit. a.) proiecte de dezvoltarea unităţilor/zonelor industriale;***

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comuna Gâlgău, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

**b) Caracteristicile proiectului:**

**b1)** **dimensiunea şi concepţia întregului proiect:**

Beneficiarul doreste realizarea unei hale industriale pentru producerea de peleţi situată in sat. Glod, str.Somesului, nr. 203A, comuna Gâlgău, jud. Sălaj

Constructia este prevazuta a se realiza pe structura metalica ,avand dimensiunile in plan L\*l 30.50\*10.20 m

Constructia este formata din 6 travei \* 5.0 m fiecare si o deschidere = 9.70 m intre axele Asi B.

Suprafata construita Sc= 311.10 mp

Aria desfasurata Sd = 311.10 mp

Este un sistem de cladire modularizat ,ce are la baza o structura de rezistenta realizata din profile metalice cu pereti subtiri format la rece.

Cladirea proiectata este cu regim de inaltime **parter** ,avand inaltimea la strasina exterioara H ext. la streasina = 3.83 m,si Hext.coama = 5.33 m.

Inaltimea interioara la coama este de 5.05 m

Volumul construit este Vc= 1381.28 mc

Peretii (inchiderile ) exterioare se vor realiza in solutie izolata ,pereti de tip SANDWICS,din tabla de tip LVP20ND/0.5 mm la interior ,2 straturi de vata minerala caserata de 50 mm si tabla tip LVP20ND/0.5 mm la exterior cu accesoriile necesare.

Acoperisul se realizeaza tot in solutie izolata de tip SANDWICH ,tabla de tip LVP20ND/0.5mm , vata minerala de 100 mm ,inca un rand de vata minarala caserata de 50 mm si tabla exterioara de acoperis de tip LTP45/0.5 mm si accesorii.

Pardoseala este de tip beton armat ,in grosime de 20 cm.

In interiorul halei se va amenaja si un spatiu pentru birou ,vestiar , grupuri sanitare si centrala termica.

Centrala termica va fi o centrala care va functiona cu combustibil solid - **peleti.**

Hala va functiona astfel:

Spatiu de productie - 265.66 mp

Birou - 9.80 mp

Vestiare+dus - 9.65 mp

Grupuri sanitare - 5.11 mp

Centrala termica - 10.12mp

Hol aces - 5.88 mp

**Instalatiile electrice interioare ( in statiile de pompare )**

Instalatia electrica interioara se compune din :

* instalatia de putere
* instalatia de iluminat si prize
* instalatia de legare la pamant

**Bransament electic :** se va realiza prin racordare la reteaua de distributie din zona ,de la postul de transformare care se gaseste in vecinatatea amplasamentului halei.

Bransamentul electric este trifazat .

**Bransamentul de apa -**se realizeaza prin racordarea la reteaua de apa potabila care se gaseste pe strada Somesului la o distanta de 20 m de constructie .

Bransamentul se va realiza cu teava PEID DN = 32 mm, PN 6 Bari ,L = 25 m.

**Bransamentul de canalizare -**se realizeaza prin racordarea la reteaua de canalizare existenta pe strada Somesului la o distanta de 50 m .

Bransamenrul se realizeaza cu teava PVC DN 110 mm,L = 30 m.

Caminul de apometru se va realiza din beton 1.20\*1.20\*1.30 m si se va amplasa la marginea amplasamentului in exteriorul gardului pe domeniu public.

Bransamentul de canalizare se va realiza cu teava PVC DN 110 mm mL = 50 m.

Se va realiza si un camin de canalizare 1.00\*1.00\*1.50m.

**Linia tehnologica de peletizare:**

Linia de producere a peletilor este un echipament complet nou ,care cuprinde un flux de complet de producere peleti .

Materia prima este rumegus ,crengi ,laturoaie ,pe care societatea S.C. TRILEMN GLOD SRL, le produce.

Linia propusa are o productivitate de 350-500 kg/h.

Productia anuala pe care si-o propune beneficiarul acestei investitii este de 500 to/an.

Linia de peletizare se compune din :

- tocator de crengi cu ciocane -este destinat tocarii si macinarii de crengi.

- snec - este destinat transportului materiei prime din tocatorul de crengi in uscatorul

aerodinamic.

- uscator aerodinamic UA280- este destinat uscarii rumegusului la umiditate de 10-12%.

- snec dozator - destinat transportului materiei prime din uscatorul aerodinamic in presa de

peleti.

- pres de peleti GPR537 - este destinata peletizarii de rumegus.

- sistem de insacuire .

- soft de control.

**b2)** **cumularea cu alte proiecte existente şi/sau aprobate**: - lucrările necesare realizării proiectului nu se suprapun cu alte proiecte existente sau planificate în zonă;

**b3)** **utilizarea resurselor naturale, în special a solului, a terenurilor, a apei şi a biodiversităţii:**

* agregate naturale de balastieră și/sau de carieră, apă, ciment, fierul de armătură, lemnul, produsele prefabricate ceramice (blocuri de zidărie, țigle), diferite materiale de finisaj, obiecte sanitare, țevi, conducte, conductori etc

**b4)** **cantitatea şi tipurile de deşeuri generate/gestionate:**

* vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor, acestea vor fi colectate selectiv și se vor valorifica/elimina numai prin operatori economici autorizați;

**b5) poluarea şi alte efecte negative:**

- nu există posibilitatea apariţiei unor emisii semnificative în niciunul din factorii de mediu

dacă vor fi respectate următoarele măsuri:

* *pentru factorul de mediu apă:*
* organizarea de șantier și stocarea deșeurilor din construcții în vrac nu se va realiza în apropierea șanțurilor de garda și gurilor de colectare a apelor pluviale;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* utilajele și vehiculele nu se vor spala pe amplasament;
* ca măsura de protecție se interzice, pe cat posibil reparațiile utilajelor pe amplasament;
* se recomanda lăsarea cât mai puțin timp expuse a excavațiilor deschise;
* în perioada de implementare a proiectului se vor adopta masuri pentru evitarea eroziunii hidraulice a suprafețelor excavate sau a depozitelor temporare de pământ, precum si a materialelor solubile sau antrenabile cu apa;
* personalul va fi instruit corespunzător, utilajele ce vor deservi activitățile desfășurate vor trebui sa dețină toate inspecțiile tehnice necesare care sa ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* *pentru factorul de mediu aer:*
* stropirea cu apă a căilor circulabile din șantier, a materialelor cu conținut pulverulent depozitate vrac.
* se va evita aruncarea resturilor de moloz și a elementelor de construcție de la înălțime, pentru a nu se împrăștia pe paviment și a genera astfel cantități suplimentare de praf;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* utilajele folosite in activitatea de construire trebuise sa fie moderne si întreținute corespunzător si verificate din punct de vedere al noxelor (revizia tehnica la zi) ;
* la staționare, autovehiculele vor avea motorul oprit;
* se vor stabili trasee circulabile cât mai scurte și se vor impune limite de viteză pentru reducerea antrenării pulberilor;
* *pentru zgomot şi vibraţii:*
* pentru a evita producerea poluării fonice, toate utilajele care produc zgomot și/sau vibrații vor fi menținute în stare bună de funcționare;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* *pentru sol şi subsol :*
* deșeurile rezultate din activitatea de construcție trebuie colectate in containere si pubele, amplasate in locuri special destinate acestui scop, pe platforme betonate, si evacuate cat mai repede;
* nu se permite stocarea in vrac, in grămezi deschise, decât a deșeurilor nepericuloase, si stabile, precum: betoane, moloz, deșeuri metalice;
* toate deșeurile periculoase vor fi stocate in spatii betonate, acoperite, in containere adecvate;
* grămezile de deșeuri de construcții cu conținut de produse pulverulente vor fi stropite periodic pentru evitarea angrenării de pulberi;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Daca este cazul se va curata zona afectata iar pământul contaminat va fi excavat si preluat pentru depozitare, tratare sau eliminare de către firme autorizate;
* apele uzate rezultate din cadrul organizării de șantier se vor evacua controlat si se va evita deversarea lor la sol;
* toate produsele de natura chimica utilizate vor fi amplasate in spatii amenajate și închise, ferite de acțiunea ploii sau vântului. Daca vor exista rezervoare de combustibil/ulei pe amplasament acestea vor fi amplasate pe platforme etanșe, eventual dotate cu sisteme de reținere a hidrocarburilor;
* solul fertil va fi stocat separat si reutilizat pe amplasament;

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- riscul de producere a accidentelor care ar putea afecta mediul este redus dacă se respectă normele de lucru.

Principalele masuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS (Norme Tehnice de Securitate a muncii) cu toți oamenii care iau parte la procesul de realizare a investiției instruirea este obligatorie atât pentru personalul de pe șantier, cat și pentru cel care vine ocazional pe șantier în interes personal sau de serviciu;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;
* se vor monta plăcuțe avertizoare pentru locurile periculoase;
* lucrătorii vor fi instruiți pentru lucrul la înălțime, luându-se masuri de protecție pentru lucrul pe schela, conform normelor in vigoare. Se interzic improvizațiile pe schela. Pe timp nefavorabil (ploi, vânt puternic, ceata, temperaturi scăzute) lucrările se vor întrerupe.
* lucrările de construire se vor desfășura fără afectarea parcelelor învecinate și numai cu personal calificat.
* pentru accesul utilajelor de montaj și echipamentului necesar realizării lucrărilor propuse se vor folosi accesele existente.
* construcțiile și echipamentele provizorii necesare executării lucrărilor se vor amplasa în locuri special amenajate.

**b7) riscurile pentru sănătatea umană - de exemplu, din cauza contaminării apei sau a poluării atmosferice:**

- Amplasamentul va fi delimitat pe perioada lucrărilor. Ca urmare, se consideră ca populația, fauna, flora, peisajul și interrelațiile dintre acești factori nu vor fi afectate prin lucrările de construire.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.

**Lucrări necesare organizării de șantier:** Lucrarile aferente organizarii de santier vor asigura spatii libere necesare accesului pentru Salvare si Pompieri. Incinta organizarii de santier se va imprejmui cu gard de sarma, avand rezolvata alimentarea cu apa si energie electrica, care va fi contorizata in incinta, tot in incinta constructorul va prevedea si wc ecologic.

Contractantul va asigura locuinţe pentru angajaţii săi. Localizarea acestora va fi aprobată de beneficiar. Contractantul se va asigura că sunt respectate toate reglementările sanitare şi alte legi şi regulamente în vigoare, va fi responsabil şi va asigura protecţia zonei.

Contractantul va furniza şi menţine la amplasament, pe cheltuiala sa, servicii accesibile de prim-ajutor pentru tratament în caz de accidente pe durata execuţiei lucrărilor din contract şi echipamente necesare, prevăzute în orice legi, ordonanţe şi regulamente pe perioada valabilităţii lor. Locurile unde acestea sunt ţinute vor fi marcate vizibil.

Executantul va organiza, furniza si intretine in locuri accesibile, atat pe santier, cat si la toate punctele de lucru, posturi sanitare de prim ajutor pe toata durata santierului.

Constructorul care executa lucrarea este obligat sa ia toate masurile de protectie a vecinatatilor.

Organizarea de santier cuprinde:

- cai de acces;

- unelte, scule, dispozitive, utilaje si mijloace necesare ;

- sursele de energie;

- apa potabila, grup sanitar;

- grafice de executie a lucrarilor;

- organizarea spatiilor necesare depozitarii temporare a materialelor, masurile specifice pentru

conservare pe timpul depozitarii si evitarii degradarilor;

- masuri specifice privind protectia si securitatea muncii, precum si de prevenire si stingere a incendiilor, decurgand din natura operatiilor si tehnologiilor de constructie cuprinse in documentatia de executie a obiectivului;

- masuri de protectia vecinatatilor (transmitere de vibratii si socuri puternice, degajari mari de praf, asigurarea acceselor necesare).

Lucrarile provizorii necesare organizarii incintei constau in imprejmuirea terenuluiaferent imobilului printr-un gard ce se va demonta dupa realizarea lucrarilor de constructie.

- localizarea organizării de şantier;

Organizarea de santier pentru retele se va face in zona centrala a localitatii, care constituie centrul de greutate al intregii investitii.

**- descrierea impactului asupra mediului a lucrărilor organizării de şantier;**

Prin asigurarea utilitatilor necesare organizarii de santier se reduce impactul negativ asupra mediului

**- surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier;**

Deşeurile rezultate din activitatea de organizare de şantier vor fi colectate corespunzător în pubele, iar acestea vor fi evacuate la cea mai apropiată groapă de gunoi, cu acceptul autorităţilor locale.

**- dotări şi măsuri prevăzute pentru controlul emisiilor de poluanţi în mediu.**

Se va asigura ordinea si curatenia pe toata suprafata santierului ce urmeaza sa fie ocupata de diferite operatii si va fi intretinuta corespunzator.

Lucrarile se vor mentine in permanenta curate, eliberate de moloz sau alte resturi materiale. Materialele rezultate dupa curatire se vor indeparta in spatiile destinate in acest scop. Se vor asigura in timpul lucrarilor de executie, intretinerea si curatirea instalatiilor sanitare pentru uzul angajatiilor. Nu este permis a se murdari proprietatile invecinate.

**c) Amplasarea proiectelor:**

c1) utilizarea actuală şi aprobată a terenurilor: terenul aferent lucrărilor propuse se află, în intravilanul loc. Glod, com. Gâlgău, jud. Sălaj și este proprietatea privată, conform certificatului de urbanism nr. 10 din 12.04.2022 emis de Primăria Comuna Gâlgău. Amplasamentul lucrărilor propuse este situat în com. Gâlgău, sat Glod, F.N, jud. Sălaj.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: Nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: **nu este cazul;**
* zone costiere şi mediul marin: **nu este cazul;**
* zonele montane şi forestiere: **nu este cazul;**
* arii naturale protejate de interes naţional, comunitar, internaţional: **nu este cazul;**
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: **nu este cazul;**
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: **nu este cazul;**
* zonele cu o densitate mare a populaţiei: **nu este cazul;**
* peisaje şi situri importante din punct de vedere istoric, cultural sau arheologic: **nu este cazul.**

**d)** **Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi

dimensiunea populaţiei care poate fi afectată: - punctual pe perioada de execuţie;

d2) natura impactului: - va fi pozitivă ;

d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi

funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de

expunere va fi redusă, întrucât poluanţii se vor manifesta doar pe amplasamentul unde

au loc lucrări de execuţie. În perioada de execuţie a proiectului impactul asupra

factorilor de mediu va fi temporar. Pe măsura realizării lucrărilor şi închiderii fronturilor

de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: în zonă

amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și

condițiile din respectiva Decizie etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

- Nu este cazul.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* **Conform prevederilor ord. MMAP 1798/2007, cu modificările ulterioare, titularul are obligaţia ca la finalizarea investiţiei şi la punerea ȋn funcţiune a obiectivului să solicite autorizaţia de mediu.**

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

cons. Ovidiu Spin